Diari Oficial de la Generalitat Valenciana


Sumari del DOGV 9221, del 23-11-2021 (2021/11575)

Informació pública de la suspensió de llicències a la parcel·la T2 del sector 5, «Alcaná», del Pla general d'ordenació urbana d'Aspe.
-------------------------------------------------------------------------------------------------------------------------------------

### Dades del document

Número de DOGV
:   9221

Data del DOGV
:   23-11-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11616


Data del document
:   18-11-2021

Organisme emissor
:   Ajuntament d'Asp

Tipus de document
:   Anunci

Descriptors 

:   * Aspe
    * administració local
    * pla d'urbanisme

Informació pública de la suspensió de llicències a la parcel·la T2 del sector 5, «Alcaná», del Pla general d'ordenació urbana d'Aspe. [2021/11402]  
L'Alcaldia Presidència, mitjançant la Resolució número 7127213118, de 18 de novembre de 2021, ha establit, en relació amb la tramitació de l'expedient 2021/309-URB, de modificació puntual número 31 del vigent PGOU d'Aspe, el següent en la part dispositiva:  
  
Primer. Acordar, en el concret àmbit de la parcel·la T2 del sector 5, «Alcaná», la suspensió de la tramitació i l'atorgament de les llicències d'edificació, parcel·lació, demolició i llicències d'activitat per a usos que resulten incompatibles amb la preexistència en aquesta parcel·la d'un depòsit del servei municipal d'aigua potable. Aquesta suspensió es motiva en l'inici de l'estudi i posterior tramitació d'una modificació puntual de l'ordenació detallada d'aquesta parcel·la a fi de coordinar la preexistència d'aquesta edificació amb l'ús urbanístic (qualificació urbanística) d'aquesta parcel·la.  
La suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de modificació del planejament vigent.  
En l'àmbit delimitat de suspensió de llicències, només podran concedir-se aquelles respecte de les activitats i actuacions compatibles amb l'antiga i la nova ordenació que es propose.  
Segon. Publicar el present anunci en el Diari Oficial de la Generalitat Valenciana i en la seu electrònica de l'Ajuntament d'Aspe:   
http://aspe.es/area-y-departamento/territorio/.  
  
Cosa que es publica a l'efecte del que s'estableix en l'article 68 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
Recursos contra el present acte, definitiu en via administrativa:  
- Potestatiu de reposició: s'interposarà davant el mateix òrgan que va dictar el present acte en el termini d'un mes comptat des de l'endemà a la publicació de l'anunci en el Diari Oficial de la Generalitat Valenciana. La interposició del present recurs és voluntària, però si opta per ella, no podrà interposar el recurs contenciós administratiu fins que el de reposició siga expressament resolt o se n'haja produït la desestimació presumpta pel transcurs d'un mes comptat a partir de l'endemà de la interposició sense haver rebut resposta.  
- Contenciós administratiu: davant del Jutjat Contenciós Administratiu d'Alacant en el termini de dos mesos comptats des de l'endemà de la publicació de l'anunci en el Diari Oficial de la Generalitat Valenciana. Durant el mes d'agost no correrà el termini per a interposar aquest recurs. Tot això sense perjudici del que s'estableix en l'article 14 de la Llei 29/1998, de 13 de juliol, reguladora de la jurisdicció contenciosa administrativa, respecte a la competència territorial dels jutjats i tribunals.  
- Altres: podrà exercitar qualsevol altre mitjà d'impugnació que estime procedent  
  
Aspe, 18 de novembre de 2021.- L'alcalde president: Antonio Puerto García.